Alex McCarthy

Alex Simon McCarthy (sündinud 3. detsembril 1989 Guildfordis) on Inglismaa jalgpallur, kes mängib väravavahina Inglismaa Premier League'i klubis Southampton.

Ta alustas klubikarjääri Readingis. Enne Readingi põhimeeskonnas debüteerimist mängis McCarthy alates 2007. aastast laenul Inglismaa madalamate liigade klubides, sh Inglismaa tugevuselt kolmanda liiga klubis Yeovil Town, kus ta oli hooajal 2009–10 põhiväravavaht. Readingi põhimeeskonnas Inglismaa esiliigas debüteeris McCarthy hooajal 2010–11. Järgmisel hooajal mängis ta Inglismaa esiliigas laenul Leeds Unitedis ja Ipswich Townis. Hooajal 2013–14 sai McCarthy Readingi põhiväravavahiks.

Aastatel 2014–2015 mängis ta Inglismaa kõrgliigas Queens Park Rangersis ja aastatel 2015–2016 Crystal Palace'is, kuid oli mõlemas klubis varuväravavahiks.

2016. aasta augustis sõlmis ta lepingu Southamptoniga. Southamptoni põhiväravavahi kohale tõusis ta 2017. aasta lõpus. 2018. aastal valiti ta Southamptoni aasta mängijaks.

Inglismaa jalgpallikoondise juurde kutsuti McCarthy esimest korda 2013. aastal. Koondisedebüüdi tegi ta 15. novembril 2018 sõprusmängus USA vastu.

Välislingid 

 Profiil Southampton F.C. kodulehel

Inglismaa jalgpallurid
Reading FC mängijad
Brentford FC mängijad
Leeds United FC jalgpallurid
Ipswich Town FC jalgpallurid
Queens Park Rangers FC mängijad
Crystal Palace FC mängijad
Southampton FC mängijad
Premier League'i mängijad
The Championshipi mängijad
League One'i mängijad
League Two mängijad
Sündinud 1989